Sophus Bugges plass (Oslo)

Sophus Bugges plass er en plass på Fagerborg i Oslo, omkranset av Fagerborg videregående skole, Pilestredet, Lyder Sagens gate og Fagerborggata. 

Plassen ble i 1914 oppkalt etter språkforskeren professor Sophus Bugge. 

 Plassen og barnehagen 
Plassen er tilrettelagt for lek og ballspill, og skøyteis om vinteren. Ballbinge ble satt opp i 2007. 

Vest på plassen ligger Fagerborg Menighetsbarnehage, som sto ferdig i 2010. Brutto areal er 1200 kvadratmeter og tak og vegger er kledd med kjerneved av lerk.Stimulerende omgivelser. Arkitektur N nr. 6/11 side 30-35 Barnehagen, som er tegnet av Reiulf Ramstad arkitekter, har 68 plasser for barn fra 1-6 år.Fagerborg Menighetsbarnehage. Bydel St. Hanshaugens hjemmeside (besøkt 3. november 2011) Barnehagen ble i 2011 nominert til Oslo bys arkitekturpris.Kjemper om arkitekturprisen. barnehage.no  (besøkt 3. november 2011) Den første menighetsbarnehagen ble åpnet i 1958 på samme sted.Fagerborg Menighetsbarnehage (besøkt 3. november 2011)

På folkemunne kalles plassen «Bayern» fordi det ble drukket bayerøl her i perioden med mye byggevirksomhet.

 Historie 
I 1926 ble plan for bruk av plassen godkjent, etter mange års uenighet mellom Parkvesenet og andre etater om ustrekningen mot syd (herunder opparbeidelse av Lyder Sagens gate til Fagerborggata syd på plassen) og hva den skulle brukes til. Plassen ble så satt i stand som øvelsesbane for ballspill og lekeplass. I en lagmannsrettsdom i 1939 pålegges kommunen å stoppe bruken av plassen til fotballplass og skøytebane. Rettssaken kom etter klage på støy fra to naboer. 

Under annen verdenskrig ble plassen brukt av den tyske okkupasjonsmakten til garasjer med betongfundamet som viste seg besværlig å få fjernet etter krigen. Et forslag kort tid før annen verdenskrig om å bygge boliger på plassen ble avvist gjennom vedtak om bruk som idrettsplass for skolen i 1947.

 Referanser 


 Eksterne lenker 



Kategori:Plasser i Oslo
Kategori:Parker i Oslo
Kategori:Fagerborg